Vozačka dozvola

Vozačka dozvolaje isprava kojom se dokazuje pravo vlasnika da  upravlja određenim kategorijama ili vrstama vozila. Vozačka dozvola se izdaje sukladno odredbama Zakona o osnovama sigurnosti prometa na cestama u BiH ("Službeni glasnik BiH", broj. [6/06](https://www.iddeea.gov.ba/images/stories/PDF/laws/hrvatski/zakon%20o%20osnovama%20sigurnosti%20prometa%20na%20cestama%20u%20bih_6-06_hrv.pdf)).

Izdavanje, produženje važenja i zamjenu vozačke dozvole vrše u Federaciji Bosne i Hercegovine županijska ministarstva unutarnjih poslova, u Republici Srpskoj Ministarstvo unutarnjih poslova i u Brčko distriktu Bosne i Hercegovine Odjel za javni registar, prema mjestu prebivališta vozača. Ova tijela su također nadležna i za vođenje evidencije vozača.

Vozačka dozvola BiH ima oblik kartice, formata 85 x 54 mm, debljine 0,81 mm (format ID 1), izrađena višeslojnom tehnologijom od bijelog i transparentnog polikarbonatskog materijala, s primjesama ružičaste boje različitih tonova.

Podaci vlasnika vozačke dozvole se personaliziraju tehnikom laserske gravure.

**Zaštitni elementi u vozačkoj dozvoli BiH**

1. Polikarbonatska kartica;

2. Optički varijabilni elementi na prednjoj strani;

3. Reljefan datum izdavanja na prednjoj strani;

4. Numeracija (2 broja + 3 slova + 4 broja na prednjoj strani, tiskani laserskom gravurom).



